Stredoslovenský futbalový zväz 
Partizánska cesta 93 
P. O. Box 157 
975 84 Banská Bystrica

VEC: OTVORENÝ LIST

Dobrý deň!

Chystá sa rekapitulácia predchádzajúcich kôl futbalových zápasov všetkých súťaží. V „Nových opatreniach od začiatku roku 2007 na zníženie možnosti korupčného správania v podmienkach SsFZ“ sa píše: 
 4  Častejšie overovať teoretické znalosti R z PF, absolvovať s nimi osobné pohovory, pri opakovaných nedostatkoch vo výkone R v MFS pozastavovať delegovanie, pri závažných prípadoch až po vyradenie z nominačnej listiny R SsFZ.
          Možno by nebolo na škodu veci preopakovať s niektorými hl. rozhodcami (R) a asistentmi (AR) pravidlá futbalu, ktoré by sa nemali neustále vykladať podľa momentálnych rozhovorov domácich klubov s pánmi rozhodcami. Tieto NOVÉ PRAVIDLÁ platiace na konkrétny zápas by som zhrnul  do konkrétnych bodov aj s príkladmi v III. lige SD a MD SsFZ.

1./Delegát s hl. rozhodcom pripomenú kapitánom, aby hráči pri striedaní ostali pri strede postrannej čiary – nemajú „vyslovene“ chodiť za AR1. „Oni si prídu k Vám!“

AR1 si vo vhodnej chvíli postaví hlavu a cez 30m pripomenie, že nikto za ním neprišiel, tak sa nestrieda. Jemu nestačí, že tam prešľapujú vedúci s tabuľou striedania a pripravený hráč. (Badín – MŠK KNM)

2./Pri kontrole registračných preukazov (RP) si vedúci mužstva domácich bez oboznámenia a súhlasu arogantne, povýšenecky sníma hráčov súpera fotoaparátom z tesnej blízkosti. Po upozornení, že čo sa deje, domáci vedúci osočuje hostí pred zápasom i počas neho a odpovedá, že veď on vie kedy to použije. 
Základné kritériá pre fotografovanie ... osôb stanovuje:
Zákon č. 40/1964 Zb. Občiansky zákonník nám hovorí o tom , že: ...
Ustanovenie § 11 zaručuje základné práva fyzickej osoby na ochranu svojej osobnosti, najmä života a zdravia, občianskej cti a ľudskej dôstojnosti, ako aj súkromia, svojho mena a prejavov osobnej povahy.

Ustanovenia § 12 sa týkajú písomností osobnej povahy, podobizní, obrazových snímkov ako aj obrazových a zvukových záznamov, týkajúcich sa fyzickej osoby. Možnosť ich vyhotovenia resp. použitia je podmienená súhlasom fyzickej osoby. To platí bez ohľadu na to, či sa nachádza v súkromí alebo na verejnom mieste. Minimálne je treba potrebné privolenie , či už písomné alebo ústne. ..... (Tvrdošín - MŠK KNM)
3./Hráč si vyzlečie v ihrisku v neprerušenej hre futbalový dres, následne tričko, ktoré má pod ním - to hodí smerom k striedačke, opäť oblečie dres na telo a zapojí sa do hry. Bez akéhokoľvek upozornenia AR1 či R. (Tvrdošín - MŠK KNM)
4./ V zápase N. BAŇA – MŠK KNM vychádzajú hostia v ústrety domácim, odohrajú zápas vo štvrtok, nie cez víkend, prezliekajú sa vo svojom autobuse (štadión v Tek.Breznici ráno vykradli, polícia vyšetruje), veď sme ľudia, dohodneme sa.
          *V tom istom zápase došliapne obranca domácich evidentne po faule na zemi ležiaceho hráča súpera, bez okomentovania R AR1. Následky sú striedanie a škrabance(viď obr.). AR1 to okomentuje slovami: „Ja som ti to nespravil, čo ti to mám pofúkať?“ Zjavne sa dobre bavil. Možno by stačilo nezaujato mlčať...
          *V 37 min. hráč domácich napadne rukou súperovu tvár pri AR1, facka nepadla, lebo hosťujúci hráč uhol hlavou dozadu. Domáci za toto dostáva ŽK, „veď sa ho nedotkol“, okomentuje R. Vedúci hostí upozorní R a AR na zákroky hráčov, R odpovie: „Mne sa to nezdá“, čoho následok na seba nedá dlho čakať. Kopnutie súperovho záložníka do tváre, hráč padá na zem, diváci oznámia , „Leží vám tu hráč, kopol ho do sánky“,  R hru neprerušuje, hrá sa ďalej.
         *Útočník hostí neskôr po 3 faule po sebe (na toho istého hráča) v priebehu 10sek konečne padá v blízkosti pokutového územia, zákrok zozadu na prenikajúceho hráča, odnesú ho na nosidlách, ošetrenie, volá sa sanitka, odvoz do nemocnice. Môže sa stať. ŽK!
         *Arogancia, nafúkanosť, neochota priznať si svoju chybu, alebo...??? Na takýto dôležitý zápas, v ktorom sa hrá o postavenie v dolnej časti tabuľky by nemali byť delegovaný asi  PÁNI rozhodcovia typu R - Ján URDA, AR1 - Michal FÁBRY. O delegátovi Petrovi Švehlíkovi sa nezmieňujem, nevidel som jeho zápis o stretnutí, nepočul jeho komentár k rozhodcom. AR2 nevidel gól (hráč domácich bol v bránke 20 cm aj s loptou, pred ním na čiare stáli a dokopávali loptu 2 útočníci hostí – vedúci domácich bol za bránou pri ošetrovanom hráčovi a čakali na sanitku.), R tak isto , boli asi ďaleko.
         * Zápis o stretnutí obsahuje HČ 45´+1´ 45´+3´, ale potom je treba zvážiť na SsFZ zakúpenie normovaných hodiniek pre R, pretože pri toľkých ošetrovaniach (minimálne sa v II. polčase 8 min nehralo a boli 3 striedania.) sa nastavila reálne len 1 minúta (žiaľ podľa mojich hodín Casio to bolo iba 1 min po 45 minútach normálneho hracieho času). A tréneri všetkých mužstiev si stopujú začiatok zápasu ihneď po hvizde rozhodcu pre svoje potreby.

           A teraz už mužstvá vedia , že prečo je tu oslovenie PÁN rozhodca. 
         Verím, že sa časť mojich osobných skúseností pretaví do tvorivých diskusií na SsFZ, uvítal by som v Spravodaji  SsFZ jednoznačné stanovisko, možno doplnok ku konkrétnym negatívnym skúsenostiam, o ktorý by sa dalo všetkým klubom v zápasoch oprieť. Takto nám ostáva len jalovo rozoberať pozápasové správanie sa a veriť, že ďalší zápas taký nebude. 
S  pozdravom  

Mgr. Ivan Jurkovič
V Kys. Novom Meste 4.11.2008                                                           

Na vedomie: 
· predseda SsFZ , PhDr. J. PARŠO 

· Komisia mládeže , J. Hlaváč

· Discipl. komisia, Ing. M. Spišiak
· Komisia rozhodcov, F. Vorel
obr.1 je po dostúpení kolíkmi na hráča KNM
obr.2 je po ošetrení hráča KNM v tom isto zápase
